B บุ๊กพิเศษ-ค่าใช้จ่ายลด หนุนงบ 9 เดือนพลิกกำไร 109 ลบ.
B รายงานผลประกอบการไตรมาส 3 พลิกมีกำไร 11 ลบ. เช่นเดียวกับงวด 9 เดือนพลิกมีกำไร 109 ลบ. หลังมีบันทึกพิเศษ-ค่าใช้จ่ายในการให้บริการลด
B รายงานผลประกอบการไตรมาส 3 พลิกมีกำไร 11 ลบ. เช่นเดียวกับงวด 9 เดือนพลิกมีกำไร 109 ลบ. หลังมีบันทึกพิเศษ-ค่าใช้จ่ายในการให้บริการลด
16 พ.ย. 2564

บริษัท บี จิสติกส์ จำกัด (มหาชน) หรือ B รายงานผลการดำเนินงานงวดไตรมาส 3 และงวด 9 เดือนแรกของปี 2564 มีกำไรสุทธิ ดังนี้

ทั้งนี้ บริษัทมีค่าใช้จ่ายการให้บริการจำนวน 41.865 ล้านบาท ลดลง 52.631 ล้านบาท หรือ 56% ในทิศทางเดียวกันกับด้านรายได้ และมีค่าใช้จ่ายในการบริหาร 30.288 ล้านบาท เพิ่มขึ้น 11.185 ล้านบาท
สำหรับงวด 9 เดือนสิ้นสุดวันที่ 30 กันยายน 2564 บริษัทมีค่าใช้จ่ายการให้บริการจำนวน 131.349 ล้านบาท ลดลง 111.052 ล้านบาท หรือ 45.81% ในทิศทางเดียวกันกับด้านรายได้ และมีค่าใช้จ่ายในการบริหาร 68.631 ล้านบาท เพิ่มขึ้น 20.728 ล้านบาท เพิ่มขึ้นจากบริษัทมีค่าใช้จ่ายที่ข้องกับการขายท่าเรือรวมอยู่ด้วย
โดยในไตรมาส 3 ปี 2564 บริษัทมีกำไรสุทธิจำนวน 11.177 ล้านบาท เมื่อเทียบกับไตรมาส 3 ในปี 2563 ที่ขาดทุน 15.334 ล้านบาท กำไรเพิ่มขึ้น 26.511 ล้านบาท หรือ 173% ซึ่งมาจากกำไรจากการดำเนินงานและกำไรจากการลงทุนที่บริษัทไปลงทุน ส่วนงวด 9 เดือนสิ้นสุดวันที่ 30 กันยายน 2564 บริษัทมีกำไรสุทธิจำนวน 109.464 ล้านบาท เมื่อเทียบกับงวดเดียวกันปี 2563 ที่ขาดทุน 32.045 ล้านบาท กำไรเพิ่มขึ้น 441.2% และมี EBITDA ที่ 136.549 ล้านบาท เมื่อเทียบกับงวดเดียวกันปีก่อนขาดทุนที่ 7.030 ล้านบาท เพิ่มขึ้น 143.579 ล้านบาท
ขณะที่บริษัทมีรายได้จากการให้บริการจำนวน 52.102 ล้านบาท ลดลง 49.491 ล้านบาท หรือ 49% เมื่อเทียบกับงวดเดียวกันของปีก่อน ซึ่งมีรายได้ 101.593 ล้านบาท อันเนื่องมาจากการเลิกประกอบธุรกิจท่าเรือ และรวมถึงผลกระทบจากสถานการณ์การ แพร่ระบาดของโรคติดเชื้อไวรัสโคโรน่า ซึ่งส่งผลกระทบต่อรายได้จากธุรกิจขนส่ง
สำหรับงวด 9 เดือนสิ้นสุดวันที่ 30 กันยายน 2564 บริษัทมีรายได้รวมอยู่ที่ 301.345 ล้านบาท เทียบกับปี 2563 รายได้รวม 273.330 ล้านบาท เพิ่มขึ้น 28.015 ล้านบาท หรือ 10.25% เนื่องจากบริษัทมีกำไรจากการขายทรัพย์สินถาวรและสิทธิการเช่าท่าเรือจำนวน 110.507 ล้านบาท